ddrg/super_eurlex huggingface dataset:
SL Uradni list Evropske unije C 189/15

Informacije v nadaljevanju pošiljamo naslednjim naslovnikom: AL NASSER Abdelkarim Hussein Mohamed, AL-YACOUB Ibrahim Salih Mohammed, IZZ-AL-DIN Hasan, MOHAMMED Khalid Shaikh, HIZBALLAH MILITARY WING (vojaško krilo Hezbolaha), EJÉRCITO DE LIBERACIÓN NACIONAL („National Liberation Army“, „Nacionalna osvobodilna vojska“), POPULAR FRONT FOR THE LIBERATION OF PALESTINE – PFLP (Ljudska fronta za osvoboditev Palestine), POPULAR FRONT FOR THE LIBERATION OF PALESTINE – GENERAL COMMAND (glavno poveljstvo Ljudske fronte za osvoboditev Palestine), SENDERO LUMINOSO (SL) („Shining Path“, „Sijoča pot“), ki so osebe in skupine s seznama iz člena 2(3) Uredbe Sveta (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu

(glej prilogo k Izvedbeni uredbi Sveta (EU) 2018/468 z dne 21. marca 2018)

(2018/C 189/03)

Navedene osebe in skupine s seznama v Izvedbeni uredbi Sveta (EU) 2018/468 (1) obveščamo o naslednjem:

Uredba Sveta (ES) št. 2580/2001 (2) določa, da se zamrznejo vsakršna denarna sredstva, drugo finančno premoženje in gospodarski viri, ki pripadajo zadevnim osebam in skupinam, ter da se tem osebam in skupinam ne smejo dati na razpolago, bodisi neposredno ali posredno, nikakršna denarna sredstva, drugo finančno premoženje in gospodarski viri.

Svet je prejel nove informacije, ki so pomembne za uvrstitev navedenih oseb in skupin na seznam. Ob upoštevanju teh novih informacij je utemeljitve ustrezno spremenil.

Zadevne osebe in skupine lahko Svetu predložijo zahtevek za pridobitev posodobljenih utemeljitev, na podlagi katerih so bile obdržane na zadevnem seznamu. Zahtevke je treba poslati na naslednji naslov:

Council of the European Union (Attn: COMET designations) Rue de la Loi/Wetstraat 175 1048 Bruselj BELGIJA E-naslov: sanctions@consilium.europa.eu.

Take zahtevke je treba poslati do 8. junija 2018.

Zadevne osebe in skupine lahko Svetu na zgornji naslov kadar koli pošljejo zahtevek za ponovno preučitev odločitve, na podlagi katere so bile uvrščene na seznam in so na njem ostale, skupaj z morebitnimi dokazili. Taki zahtevki bodo obravnavani, ko bodo prejeti. V zvezi s tem zadevne osebe in skupine opozarjamo, da Svet v skladu s členom 1(6) Skupnega stališča 2001/931/SZVP (3) seznam redno pregleduje.

Zadevne osebe in subjekte opozarjamo, da lahko pri pristojnih organih zadevne države članice oziroma zadevnih držav članic, navedenih na seznamu v prilogi k navedeni uredbi, zaprosijo, da se jim dovoli uporaba zamrznjenih sredstev za osnovne potrebe ali posebna plačila v skladu s členom 5(2) navedene uredbe.

(1) UL L 79, 22.3.2018, str. 7.

(2) UL L 344, 28.12.2001, str. 70.

(3) UL L 344, 28.12.2001, str. 93.
SL Uradni list Evropske unije C 122/3

Obvestilo osebi in subjektom, za katere veljajo omejevalni ukrepi iz Sklepa Sveta (SZVP) 2016/849, kot se izvaja z Izvedbenim sklepom Sveta (SZVP) 2018/551, in Uredbe Sveta (EU) 2017/1509, kot se izvaja z Izvedbeno uredbo Sveta (EU) 2018/548, o omejevalnih ukrepih proti Demokratični ljudski republiki Koreji

(2018/C 122/02)

Osebo in subjekte iz Priloge I k Sklepu Sveta (SZVP) 2016/849 (1), kot se izvaja z Izvedbenim sklepom Sveta (SZVP) 2018/551 (2), ter iz Priloge XIII k Uredbi Sveta (EU) 2017/1509 (3), kot se izvaja z Izvedbeno uredbo Sveta (EU) 2018/548 (4), o omejevalnih ukrepih proti Demokratični ljudski republiki Koreji, obveščamo o naslednjem:

Odbor Varnostnega sveta Združenih narodov je 30. marca 2018 sklenil na seznam oseb in subjektov, za katere veljajo ukrepi iz Resolucije Varnostnega sveta ZN 1718 (2006), uvrstiti eno osebo in 21 subjektov.

Zadevne osebe in subjekt lahko Odboru Varnostnega sveta Združenih narodov, ustanovljenemu z Resolucijo 1718 (2006), kadar koli pošljejo zahtevo za ponovno preučitev odločitve o njihovi uvrstitvi na seznam ZN, skupaj z ustreznimi dokazili. Zahtevo je treba poslati na naslov:

United Nations – Focal point for delisting Security Council Subsidiary Organs Branch Room S-3055 E New York, NY 10017 UNITED STATES OF AMERICA

Podrobnejše informacije so na voljo na: https://www.un.org/sc/suborg/en/sanctions/1718

V skladu z odločitvijo ZN je Svet Evropske unije sklenil, da bi bilo treba osebo in subjekte, ki so na seznamu Varnostnega sveta Združenih narodov, uvrstiti na seznam oseb in subjektov, za katere veljajo omejevalni ukrepi iz Priloge I k Sklepu (SZVP) 2016/849 in Priloge XIII k Uredbi (EU) 2017/1509 o omejevalnih ukrepih proti Demokratični ljudski republiki Koreji. Razlogi za vključitev teh oseb in subjektov so navedeni v ustreznih rubrikah navedenih prilog.

Zadevno osebo in subjekte obveščamo, da lahko pri pristojnih organih zadevne države članice ali zadevnih držav članic, kakor je navedeno na spletnih straneh iz Priloge I k Uredbi (EU) 2017/1509, zaprosijo za dovoljenje za uporabo zamrznjenih sredstev za osnovne potrebe ali določena plačila (glej člen 35 Uredbe).

Zadevno osebo in subjekte lahko Svetu pošljejo zahtevek za ponovno preučitev odločitve o njihovi uvrstitvi na navedeni seznam, skupaj z dokazili, na naslov:

Council of the European Union General Secretariat DG C 1C - Horizontal Issues Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

Zadevno osebo in subjekte obveščamo tudi, da lahko odločitev Sveta izpodbijajo pred Splošnim sodiščem Evropske unije v skladu s pogoji iz drugega odstavka člena 275 ter četrtega in šestega odstavka člena 263 Pogodbe o delovanju Evropske unije.

(1) UL L 141, 28.5.2016, str. 79.

(2) UL L 91, 9.4.2018, str. 16.

(3) UL L 224, 31.8.2017, str. 1.

(4) UL L 91, 9.4.2018, str. 2.
SL Uradni list Evropske unije C 73/4

Obvestilo posamezniku, na katerega se nanašajo osebni podatki in za katerega veljajo omejevalni ukrepi, določeni v Uredbi Sveta (EU) 2016/1686 o dodatnih omejevalnih ukrepih proti ISIL (Daiš) in Al-Kaidi ter fizičnim ali pravnim osebam, subjektom ali organom, ki so z njima povezani

(2018/C 73/03)

Posameznika, na katerega se nanašajo osebni podatki, v skladu s členom 12 Uredbe (ES) št. 45/2001 Evropskega parlamenta in Sveta (1) opozarjamo na naslednje:

Pravna podlaga za ta postopek obdelave je Uredba Sveta (EU) 2016/1686 (2).

Upravljavec tega postopka obdelave je Svet Evropske unije, ki ga zastopa generalni direktor GD C (zunanje zadeve, širitev, civilna zaščita) generalnega sekretariata Sveta, oddelek za postopek obdelave pa je enota 1C GD C, katere naslov je:

Svet Evropske unije Generalni sekretariat GD C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

Namen postopka obdelave je vzpostavitev in posodabljanje seznama oseb, za katere veljajo omejevalni ukrepi v skladu z Uredbo (EU) 2016/1686.

Posameznik, na katerega se nanašajo osebni podatki, je fizična oseba, ki izpolnjuje merila za uvrstitev na seznam, določena v navedeni uredbi.

Zbrani osebni podatki vključujejo potrebne podatke za pravilno identifikacijo zadevne osebe in utemeljitev ter katere koli druge podatke v zvezi s tem.

Zbrani osebni podatki se po potrebi lahko predložijo Evropski službi za zunanje delovanje in Komisiji.

Brez poseganja v omejitve iz člena 20(1)(a) in (d) Uredbe (ES) št. 45/2001 bodo odgovori na zahteve za dostop, pa tudi na zahteve za popravek ali na ugovor poslani v skladu z oddelkom 5 Sklepa Sveta 2004/644/ES (3).

Osebni podatki se bodo hranili pet let od dne, ko bo posameznik, na katerega se nanašajo osebni podatki, zbrisan s seznama oseb, za katere velja zamrznitev sredstev, ali ko bo veljavnost ukrepa potekla, ali za čas trajanja sojenja, če se je to že začelo.

Posameznik, na katerega se nanašajo osebni podatki, lahko v skladu z Uredbo (ES) št. 45/2001 vloži pritožbo pri Evropskem nadzorniku za varstvo podatkov.

(1) UL L 8, 12.1.2001, str. 1.

(2) UL L 255, 21.9.2016, str. 1.

(3) UL L 296, 21.9.2004, str. 16.
SL Uradni list Evropske unije C 425/7

Obvestilo osebam, za katere veljajo omejevalni ukrepi iz Sklepa Sveta 2010/788/SZVP, kot je bil spremenjen s Sklepom Sveta (SZVP) 2017/2282 in Uredbo Sveta (ES) št. 1183/2005 o omejevalnih ukrepih proti Demokratični republiki Kongo

(2017/C 425/04)

Osebe, navedene v Prilogi II k Sklepu Sveta 2010/788/SZVP (1) in Prilogi Ia k Uredbi Sveta (ES) št. 1183/2005 (2) o omejevalnih ukrepih proti Demokratični republiki Kongo, obveščamo o naslednjem:

Svet Evropske unije je sklenil, da je treba osebe iz navedenih prilog vključiti na seznam oseb in subjektov, za katere veljajo omejevalni ukrepi iz Sklepa 2010/788/SZVP in Uredbe (ES) št. 1183/2005 o omejevalnih ukrepih proti Demokratični republiki Kongo. Razlogi za uvrstitev teh oseb na seznam so navedeni v ustreznih rubrikah teh prilog.

Zadevne osebe obveščamo, da lahko pri pristojnih organih zadevne države članice oziroma zadevnih držav članic, kakor so navedeni na spletnih straneh iz Priloge II k Uredbi (ES) št. 1183/2005, zaprosijo, da se jim odobri uporaba zamrznjenih sredstev za osnovne potrebe ali določena plačila (glej člen 3 Uredbe).

Zadevne osebe lahko zahtevek za ponovno preučitev odločitve o njihovi uvrstitvi na navedeni seznam skupaj z dokazili pošljejo Svetu pred 1. oktobrom 2018, in sicer na naslov:

Svet Evropske unije Generalni sekretariat GD C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

Svet bo vse prejete pripombe upošteval pri naslednjem pregledu v skladu s členom 9 Sklepa 2010/788/SZVP.

Zadevne osebe obveščamo tudi, da lahko odločitev Sveta izpodbijajo pred Splošnim sodiščem Evropske unije v skladu s pogoji iz drugega odstavka člena 275 ter četrtega in šestega odstavka člena 263 Pogodbe o delovanju Evropske unije.

(1) UL L 336, 21.12.2010, str. 30.

(2) UL L 193, 23.7.2005, str. 1.
SL Uradni list Evropske unije C 444/8

Obvestilo ministra za gospodarstvo in podnebno politiko Kraljevine Nizozemske na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2017/C 444/09)

Minister za gospodarstvo in podnebno politiko Kraljevine Nizozemske sporoča, da je prejel vlogo za pridobitev dovoljenja za pridobivanje ogljikovodikov v bloku P1, kot je označen na zemljevidu iz Priloge 3 k zakonu o rudarstvu (Vladni uradni list 2002, št. 245).

Minister za gospodarstvo in podnebno politiko vabi vse zainteresirane k oddaji konkurenčnih vlog za pridobitev dovoljenja za pridobivanje ogljikovodikov v bloku P1 nizozemske kontinentalne police s sklicevanjem na navedeno direktivo in člen 15 zakona o rudarstvu (Uradni list Kraljevine Nizozemske, 2002, št. 542).

Za izdajo dovoljenj je pristojen minister za gospodarstvo in podnebno politiko. Merila, pogoji in zahteve iz člena 5(1) in (2) ter člena 6(2) navedene direktive so določeni v zakonu o rudarstvu (Uradni list Kraljevine Nizozemske 2002, št. 542).

Vloge se lahko oddajo v 13 tednih po objavi tega obvestila v Uradnem listu Evropske unije na naslov:

De Minister van Economische Zaken en Klimaat ter attentie van de heer J.L. Rosch, directie Energie en Omgeving Bezuidenhoutseweg 73 Postbus 20401 2500 EK Den Haag NIZOZEMSKA

Vloge, ki bodo prispele po tem roku, ne bodo upoštevane.

Odločitev o vlogah bo sprejeta najpozneje v dvanajstih mesecih po tem roku.

Kontaktna oseba za podrobnejše informacije je E.J. Hoppel, telefonska številka: +31 703797762.
SL Uradni list Evropske unije C 339/5

Informacije v nadaljevanju pošiljamo naslednjim osebam: ABDOLLAHI Hamed (alias Mustafa Abdullahi), AL NASSER Abdelkarim Hussein Mohamed, AL YACOUB Ibrahim Salih Mohammed, ARBABSIAR Manssor (alias Mansour Arbabsiar), IZZ AL DIN Hasan (alias GARBAYA, Ahmed; alias SA ID; alias SALWWAN, Samir), SHAHLAI Abdul Reza (alias Abdol Reza Shala’i, alias Abd-al Reza Shalai, alias Abdorreza Shahlai, alias Abdolreza Shahla’i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), SHAKURI Ali Gholam in SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), ki so vključene na seznam iz člena 2(3) Uredbe Sveta (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu

(glej prilogo k Izvedbeni uredbi Sveta (EU) 2017/1420 z dne 4. avgusta 2017)

(2017/C 339/05)

Navedene osebe s seznama v Izvedbeni uredbi Sveta (EU) 2017/1420 (1) obveščamo o naslednjem:

Uredba Sveta (ES) št. 2580/2001 (2) določa, da se zamrznejo vsakršna denarna sredstva, drugo finančno premoženje in gospodarski viri, ki pripadajo zadevnim osebam, ter da se tem osebam ne smejo dati na razpolago, bodisi neposredno ali posredno, nikakršna denarna sredstva, drugo finančno premoženje in gospodarski viri.

Svet je prejel nove informacije, ki so pomembne za uvrstitev navedenih oseb na seznam. Ob upoštevanju teh novih informacij je utemeljitve ustrezno spremenil.

Zadevne osebe lahko Svetu predložijo zahtevek za pridobitev posodobljenih utemeljitev, na podlagi katerih so bile obdržane na zadevnem seznamu. Zahtevke je treba poslati na naslednji naslov:

Svet Evropske unije (za: COMET designations) Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu.

Take zahtevke je treba poslati do 16. oktobra 2017.

Zadevne osebe lahko Svetu na zgornji naslov kadar koli pošljejo zahtevek, da se odločitev, na podlagi katere so bile uvrščene na seznam in so na njem ostale, ponovno preuči, temu zahtevku pa lahko priložijo dokazila. Taki zahtevki bodo obravnavani, ko bodo prejeti. V zvezi s tem zadevne osebe opozarjamo, da Svet v skladu s členom 1(6) Skupnega stališča 2001/931/SZVP (3) seznam redno pregleduje. Da bi bili zahtevki obravnavani pri naslednjem pregledu, morajo biti predloženi do 8. novembra 2017.

Zadevne osebe opozarjamo, da lahko pri pristojnih organih zadevne države članice oziroma zadevnih držav članic, navedenih na seznamu v prilogi k navedeni uredbi, zaprosijo, da se jim dovoli uporaba zamrznjenih sredstev za osnovne potrebe ali posebna plačila v skladu s členom 5(2) navedene uredbe.

(1) UL L 204, 5.8.2017, str. 3.

(2) UL L 344, 28.12.2001, str. 70.

(3) UL L 344, 28.12.2001, str. 93.
SL Uradni list Evropske unije C 255/7

Obvestilo osebam, za katere veljajo omejevalni ukrepi, določeni v Sklepu Sveta 2014/145/SZVP, kot je bil spremenjen s Sklepom Sveta (SZVP) 2017/1418, in Uredbi Sveta (EU) št. 269/2014, kot se izvaja z Izvedbeno uredbo Sveta (EU) 2017/1417 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

(2017/C 255/09)

Osebe in subjekte, ki so navedeni v Prilogi k Sklepu Sveta (SZVP) 2017/1418 (1) in Prilogi k Izvedbeni uredbi Sveta (EU) 2017/1417 (2) o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, obveščamo o naslednjem.

Svet Evropske unije je sklenil, da bi morali biti osebe in subjekti iz navedenih prilog uvrščeni na seznam oseb in subjektov, za katere veljajo omejevalni ukrepi iz Sklepa Sveta 2014/145/SZVP (3) in Uredbe Sveta (EU) št. 269/2014 (4) glede omejevalnih ukrepov v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine. Razlogi za uvrstitev teh oseb na seznam so navedeni v ustreznih rubrikah teh prilog.

Zadevne osebe in subjekte opozarjamo, da lahko pri pristojnih organih zadevne države članice oziroma zadevnih držav članic, kot so navedeni na spletnih mestih iz Priloge II k Uredbi (EU) št. 269/2014, zaprosijo, da se jim odobri uporaba zamrznjenih sredstev za osnovne potrebe ali specifična plačila (glej člen 4 Uredbe).

Zadevne osebe in subjekti lahko zahtevek za ponovno preučitev odločitve o njihovi uvrstitvi na navedeni seznam skupaj z dokazili pošljejo Svetu na naslov:

Svet Evropske unije Generalni sekretariat GD C 1C Rue de la Loi/Wetstraat 175 1048 Bruselj BELGIQUE/BELGIË E-naslov: sanctions@consilium.europa.eu.

Zadevne osebe obenem opozarjamo, da lahko odločitev Sveta izpodbijajo na Splošnem sodišču Evropske unije v skladu s pogoji iz drugega odstavka člena 275 ter četrtega in šestega odstavka člena 263 Pogodbe o delovanju Evropske unije.

(1) UL L 203 I, 4.8.2017, str. 5.

(2) UL L 203 I, 4.8.2017, str. 1.

(3) UL L 78, 17.3.2014, str. 16.

(4) UL L 78, 17.3.2014, str. 6.
2.

V razpisnem postopku lahko sodelujejo vse domače ali tuje fizične osebe in vse transparentne organizacije v smislu Zakona o nacionalnem premoženju, pod pogojem, da izpolnjujejo razpisne pogoje; dovoljene so tudi skupne ponudbe. V primeru skupnih ponudb za to koncesijsko dejavnost morajo ponudniki med seboj določiti predstavnika, vendar prevzamejo solidarno odgovornost za izvedbo koncesijske pogodbe. V razpisnem postopku se bodo domači in tuji ponudniki obravnavali enakopravno. Za namen izvajanja dejavnosti, ki je predmet koncesije, z uporabo lastnih sredstev mora ponudnik, ki podpiše koncesijsko pogodbo („imetnik koncesije“), v 90 dneh od začetka veljavnosti koncesijske pogodbe ustanoviti podjetje s sedežem na Madžarskem („koncesijsko podjetje“); imetnik koncesije mora imeti večino delnic, poslovnih deležev in glasovalnih pravic v podjetju v času njegove ustanovitve in dokler deluje ter se mora kot lastnik zavezati k spoštovanju zahtev, določenih v koncesijski pogodbi, v koncesijskem podjetju. Koncesijsko podjetje bo imelo pravice in obveznosti iz koncesijske pogodbe kot izvajalec rudarske dejavnosti.
SL Uradni list Evropske unije C 109/3

Obvestilo osebam in subjektom, za katere veljajo omejevalni ukrepi iz Sklepa Sveta (SZVP) 2016/849 in Uredbe Sveta (ES) št. 329/2007 o omejevalnih ukrepih proti Demokratični ljudski republiki Koreji

(2017/C 109/03)

Informacije v nadaljevanju prejmejo naslednje osebe, navedene v oddelku I Priloge II k Sklepu Sveta (SZVP) 2016/849 (1) in Prilogi V k Uredbi Sveta (ES) št. 329/2007 (2) o omejevalnih ukrepih proti Demokratični ljudski republiki Koreji: CHON Chi Bu (št. 1), CHU Kyu-Chang (št. 2), HYON Chol-hae (št. 3), KIM Yong-chun (št. 4), O Kuk-Ryol (št. 5), PAEK Se-bong (št. 6), PAK Jae-gyong (št. 7), general podpolkovnik KIM Yong Chol (št. 11), PAK To-Chun (št. 12), CHOE Yong-ho (št. 14), JO Kyongchol (št. 17), KIM Chun-sop (št. 19), KIM Jong-bak (št. 20), KIM Rak Kyom (št. 21), KIM Won-hong (št. 22), YUN Jong-rin (št. 26), PAK Yong-sik (št. 27), HONG Yong Chil (št. 28), ter osebi, navedeni v Prilogi II k Sklepu (SZVP) 2016/849 in Prilogi V k Uredbi (ES) št. 329/2007 o omejevalnih ukrepih proti Demokratični ljudski republiki Koreji: JON Il-chun (št. 1) in KIM Tong-un (št. 2).

Svet namerava ohraniti omejevalne ukrepe proti navedenim osebam s spremenjenimi utemeljitvami. Te osebe obveščamo, da lahko pred 17. aprilom 2017 Svetu pošljejo zahtevek za pridobitev predvidene utemeljitve na naslov:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

(1) UL L 141, 28.5.2016, str. 79.

(2) UL L 88, 29.3.2007, str. 1.
SL Uradni list Evropske unije C 169/4

Obvestilo osebam, za katere veljajo omejevalni ukrepi iz Sklepa Sveta 2010/788/SZVP, kot se izvaja z Izvedbenim sklepom Sveta (SZVP) 2017/905, in iz Uredbe Sveta (ES) št. 1183/2005, kot se izvaja z Izvedbeno uredbo Sveta (EU) 2017/904 o omejevalnih ukrepih proti Demokratični republiki Kongo

(2017/C 169/05)

Osebe, navedene v Prilogi k Izvedbenemu sklepu Sveta (SZVP) 2017/905 (1) in Prilogi k Izvedbeni uredbi Sveta (EU) 2017/904 (2) o omejevalnih ukrepih proti Demokratični republiki Kongo, obveščamo o naslednjem.

Svet Evropske unije je sklenil, da je treba osebe iz navedenih prilog vključiti na seznam oseb in subjektov, za katere veljajo omejevalni ukrepi iz Sklepa Sveta 2010/788/SZVP (3) in Uredbe Sveta (ES) št. 1183/2005 (4) o omejevalnih ukrepih proti Demokratični republiki Kongo. Razlogi za uvrstitev teh oseb na seznam so navedeni v ustreznih rubrikah teh prilog.

Zadevne osebe obveščamo, da lahko pri pristojnih organih zadevne države članice oziroma zadevnih držav članic, kakor so navedene na spletnih straneh iz Priloge II k Uredbi (ES) št. 1183/2005, zaprosijo, da se jim odobri uporaba zamrznjenih sredstev za osnovne potrebe ali določena plačila (glej člen 3 Uredbe).

Zadevne osebe lahko zahtevek za ponovno preučitev odločitve o njihovi uvrstitvi na navedeni seznam skupaj z dokazili pošljejo Svetu pred 1. oktobrom 2017, in sicer na naslov:

Svet Evropske unije Generalni sekretariat GD C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-pošta: sanctions@consilium.europa.eu

Svet bo vse prejete pripombe upošteval pri naslednjem pregledu v skladu s členom 9(2) Sklepa 2010/788/SZVP.

Zadevne osebe obveščamo tudi, da lahko odločitev Sveta izpodbijajo pred Splošnim sodiščem Evropske unije v skladu s pogoji iz drugega odstavka člena 275 ter četrtega in šestega odstavka člena 263 Pogodbe o delovanju Evropske unije.

(1) UL LI 138, 29.5.2017, str. 6.

(2) UL LI 138, 29.5.2017, str. 1.

(3) UL L 336, 21.12.2010, str. 30.

(4) UL L 193, 23.7.2005, str. 1.
SL Uradni list Evropske unije C 87/8

Obvestilo osebam, za katere veljajo omejevalni ukrepi, določeni v Sklepu Sveta 2013/255/SZVP in Uredbi Sveta (EU) št. 36/2012 o omejevalnih ukrepih glede na razmere v Siriji

(2017/C 87/07)

Osebe, navedene v Prilogi I k Sklepu Sveta 2013/255/SZVP (1), kot se izvaja z Izvedbenim sklepom Sveta (SZVP) 2017/485 (2), in Prilogi II k Uredbi Sveta (EU) št. 36/2012 (3), kot se izvaja z Izvedbeno uredbo Sveta (EU) 2017/480 (4), o omejevalnih ukrepih glede na razmere v Siriji, obveščamo o naslednjem:

Svet Evropske unije je sklenil, da bi bilo treba osebe iz navedenih prilog vključiti na seznam oseb in subjektov iz Priloge I k Sklepu 2013/255/SZVP in Priloge II k Uredbi (EU) št. 36/2012. Razlogi za uvrstitev teh oseb na seznam so navedeni v ustreznih rubrikah teh prilog.

Zadevne osebe obveščamo, da lahko pri pristojnih organih zadevne države članice oziroma zadevnih držav članic, kot so navedeni na spletnih straneh iz Priloge IIa k Uredbi (EU) št. 36/2012, vložijo prošnjo za dovoljenje za uporabo zamrznjenih sredstev za nujne potrebe ali natančno določena plačila (glej člen 16 Uredbe).

Zadevne osebe lahko zahtevek za ponovno preučitev odločitve o njihovi uvrstitvi na navedeni seznam skupaj z dokazili pošljejo Svetu na naslov:

Svet Evropske unije Generalni sekretariat GD C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

Vse prejete pripombe bo Svet upošteval pri naslednjem pregledu seznama oseb in subjektov, ki ga bo opravil v skladu s členom 34 Sklepa 2013/255/SZVP in členom 32(4) Uredbe (EU) št. 36/2012.

Zadevne osebe opozarjamo tudi, da lahko odločitev Sveta izpodbijajo na Splošnem sodišču Evropske unije v skladu s pogoji iz drugega odstavka člena 275 ter četrtega in šestega odstavka člena 263 Pogodbe o delovanju Evropske unije.

(1) UL L 147, 1.6.2013, str. 14.

(2) UL L 75, 21.3.2017, str. 24.

(3) UL L 16, 19.1.2012, str. 1.

(4) UL L 75, 21.3.2017, str. 12.